《冬日到泉郡次九龙江与诸公唱和十三韵》
唐代·丁儒

迢递千重险，崎岖一路通。山深迷白日，林冬豁苍穹。

正值严冬际，浑如春昼中。泉醴开名郡，江清稳卧龙。

天涯寒不至，地角气偏融。橘列丹青树，槿抽锦绣丛。

秋馀甘菊艳，岁迫丽春红。麦陇披蓝远，榕庄拔翠雄。

减衣游别坞，赤脚走村童。日出喧乌鹊，沙晴落雁鸿。

池澌含晚照，岭黛彻寒空。风景无终始，乾坤有异同。

但思乡国迥，薄暮起心忡。

作者简介：生卒年不详。固始(今属河南)人。唐时任泉州别驾。光绪《漳州府志》卷四六引《白石丁氏谱》载其事迹，并录诗2首。《全唐诗外编》据之收入。